Susitarę šunys vilkus išpjaut
Kai čia kitą kartą daug vilkų buvo, tai, po pakluones bebėgiodami, daug šunų pagriebę sudraskydavo. Šunys susitarę iš visur juos Medumo miške arba Gegužmiškyj pas Džiugių sodžių iš visų pusių apstoti ir išpjauti iš visur susirinkę ir apsukui apgulę.

Vilkai miške pajutę – siuntę vieną pasižiūrėti, kokie tie yra šunys ir ar jų daug. Tas apžiūrėjęs, sugrįžęs visiem pasakęs:

– Yra visokių: juodų, baltų, rudų, ir margų. Bet didelė daugybė, aplink visą mišką apgulę gul.

Visi vilkai aprokavę:

– Tai šunys mums nieko nepadarys, dėl to, kad jie visi nevienodi, tai jų ir mislys, ir sutarims nebus vienoks.

Ta pasakėla labai pritink ir dėl žmonių, – nes retai kada gers sutarims.

Mitologinės sakmės
Sakmės apie vilkus